Ganske små sommerfugler med litt oppsiktsvekkende utseende. Bakvingene er trukket ut til en lang, tynn, utoverrettet stjert. Vingen er hovedsakelig gjennomsiktig, med svarte årer og svarte kanter, gjerne også et svart tverrbånd. Bakvingen kan ha et rødt felt ved roten av stjerten. Når disse sommerfuglene flyr i solskinn, brytes lyset i alle slags farger fra vingene. Med sin flagrende flukt kan de ligne mer på vannymfer enn på sommerfugler.